‎(ซีรีส์จาก NETFLIX)
‎เถ้าแก่ สวัสดีค่ะ
‎อ้าว สวัสดีครับ
‎เจ้าของบ้านมาทำอะไรแต่เช้าครับ
‎ผมมาเพราะได้ยินว่าที่นี่มีทนาย
‎อะไรนะครับ
‎นี่พ่อฉันเองค่ะ
‎ฉันบอกท่านว่าในบรรดาผู้เช่าของเรา ‎มีทนายอยู่ด้วย ท่านเลยอยากเจอค่ะ
‎อ้อ
‎- สวัสดีครับ ‎- ครับ
‎ลูกสาวผมเป็นทนายก็จริง…
‎ว่าแต่มีธุระอะไรเหรอครับ
‎แม่หนูเป็นทนายเหรอ
‎ฉันชื่ออูยองอูเป็นทนาย ‎ของสำนักงานกฎหมายฮันบาดาค่ะ
‎ไม่ว่าอ่านตามตรงหรืออ่านกลับด้าน ‎ก็ยังเป็นอูยองอู
‎กนก บวบ นลิน ยาย วาดดาว อูยองอู
‎ตายจริง เฉลียวฉลาดเชียว
‎เพิ่งเคยเห็นลูกสาวคุณนะคะเนี่ย
‎ได้ยินมาว่าเป็นอัจฉริยะ ‎ที่จบจากม.โซลด้วยเกียรตินิยม
‎มีกฎหมายที่บอกให้คนที่ไม่เข้าชม
‎มรดกทางวัฒนธรรม ‎ต้องจ่ายค่าเข้าชมด้วยจริงๆ เหรอ
‎คะ
‎นั่งลงก่อนแล้วค่อยคุยกันนะครับ
‎เอ่อ คืองี้…
‎ไม่นานมานี้
‎คุณพ่อท่านย้ายออกน่ะ
‎ฉันก็เลยถือโอกาสไปเยี่ยมบ้านใหม่ของพ่อ
‎เราสองคนขับรถไป ‎บนถนนที่มุ่งหน้าสู่เขาฮันแบ็ก
‎จู่ๆ ก็มีผู้ชายคนหนึ่งพุ่งเข้ามาหา ‎แล้วก็ขวางรถเราไว้ค่ะ
‎เขาบอกว่าวัดที่ชื่อฮวังจีซา ‎เป็นมรดกทางวัฒนธรรมชื่อดัง
‎แล้วก็ให้เราจ่ายค่าเข้าชม ‎มรดกทางวัฒนธรรมเฉยเลย
‎ค่าเข้าชมมรดกทางวัฒนธรรมเหรอครับ
‎ค่ะ ฉันกับคุณพ่อก็เลยบอกเขา
‎ว่าเราจะไปเขาฮันแบ็ก ไม่ใช่ฮวังจีซา
‎เราไม่ได้จะไปดูฮวังจีซาสักหน่อย
‎ทำไมต้องจ่ายค่าเข้าชมด้วยล่ะ
‎ให้ตายเถอะ
‎แล้วตานั่นก็บอกว่า
‎การเก็บค่าเข้าชมมรดกทางวัฒนธรรม ‎เป็นสิ่งที่ชอบด้วยกฎหมายค่ะ
‎มันคือเรื่องจริงเหรอครับ
‎การเก็บค่าเข้าชมมรดกทางวัฒนธรรม ‎เป็นสิ่งที่ชอบด้วยกฎหมายค่ะ
‎"พ.ร.บ.คุ้มครอง ‎มรดกทางวัฒนธรรม มาตรา 49"
‎"ผู้ที่เป็นเจ้าของมรดกทางวัฒนธรรมที่รัฐกำหนด ‎สามารถเรียกเก็บค่าเข้าชม
‎จากผู้เข้าชมได้ ‎หากเปิดเผยมรดกทางวัฒนธรรมนั้น"
‎ต่อให้ไม่เข้าชมมรดกทางวัฒนธรรม ‎ก็ต้องจ่ายค่าเข้าชมเหรอ
‎กับอีแค่เพราะผ่านไป ‎แถวๆ มรดกวัฒนธรรมนั่นน่ะนะ
‎เอ่อ…
‎อันนั้นเป็นส่วนที่จะต้องถกเถียงกันค่ะ
‎ถ้าเอาเรื่องนี้ขึ้นศาล ฉันจะได้เงินคืนไหม
‎ค่าเข้าชมมรดกทางวัฒนธรรมคือเท่าไรคะ
‎คนละ 3,000 วอนค่ะ
‎ถ้าอย่างนั้น ต่อให้ชนะคดี
‎เงินที่จะได้คืนก็คือ 3,000 วอนค่ะ
‎ค่าใช้จ่ายในการดำเนินคดีน่าจะสูงกว่ามาก
‎เพราะงั้นการขึ้นศาลเท่ากับขาดทุนนะคะ
‎ฉันก็ว่างั้นแหละ
‎พ่อ ได้ยินแล้วใช่ไหมคะ หือ
‎คุณทนายบอกว่าขาดทุนนะ
‎ถ้ามันคือสิ่งที่ผมยินยอม
‎ต่อให้ 300 ล้านวอน ‎ไม่ใช่ 3,000 วอนผมก็จ่ายให้ได้
‎แต่เรื่องนี้ผมไม่ยินยอมไงครับ
‎พวกนั้นยกกฎหมายมาอ้าง
‎ผมก็จะตอบโต้ด้วยกฎหมายบ้างเหมือนกัน
‎ผมไม่สนว่าค่าใช้จ่ายในการดำเนินคดีจะเท่าไร
‎ต่อให้ขึ้นศาลก็ยอม ‎ผมต้องเอา 3,000 วอนของผมคืนให้ได้ครับ
‎ถ้าอย่างนั้น ฉันจะต้องพิจารณา ‎รายละเอียดของคดีเพิ่มค่ะ
‎ฮวังจีซาอยู่ที่ไหนเหรอคะ
‎เป็นวัดที่อยู่บนเขาฮันแบ็กในเกาะเชจูน่ะค่ะ
‎- คะ ‎- อยู่ที่เกาะเชจู
‎เกาะเชจู
‎หมายถึงที่ที่ซัมพัล ชุนซัม และบกซุน
‎ถูกปล่อยกลับสู่ท้องทะเล
‎เนื่องจากคำวินิจฉัยของศาลฎีกา ‎หลังจากถูกขังในอควาเรียมเพื่อแสดงโชว์โลมา
‎และตอนนี้น้องๆ กำลังว่ายน้ำ ‎อยู่กับลูกๆ โลมาน่ะเหรอคะ
‎ใช่ค่ะ
‎ครับ
‎(คดี 13 ‎คืนสีครามในเชจู 1)
‎(แผนกอายุรกรรม ‎ทดสอบสมรรถภาพทางกาย)
‎คุณจองมยองซอก
‎ครับ
‎วันนี้มาฟังผลตรวจใช่ไหมคะ
‎ครับ
‎เชิญเข้าห้องตรวจได้เลยค่ะ
‎ครับ
‎จริงด้วย เรามีนัดประชุมกันนี่เนอะ
‎ขอโทษทีนะ
‎ครับ เชิญเข้ามา
‎ฉันขอไปทำงานนอกสถานที่ได้ไหมคะ
‎นอกสถานที่เหรอ
‎ที่ไหนเหรอ
‎เกาะเชจู
‎ไปเกาะเชจูที่มีโลมาปากขวดอินโดแปซิฟิก ‎อาศัยอยู่ในทะเลใกล้ๆ กันค่ะ
‎โดยเฉพาะที่ตำบลแดจอง เมืองซอกวีโพ ‎ซึ่งคนจับตามองว่า
‎เป็นแหล่งอาศัยหลักที่น้องโลมาเลี้ยงลูกๆ
‎เพราะน้องๆ ถูกพบเห็นบ่อย…
‎สต็อป หยุดครับ
‎สรุปว่าคดีนี้
‎- เป็นคดีอะไรครับ ‎- อ้อ
‎คดีเรียกร้องให้คืนผลกำไรที่ไม่เป็นธรรมค่ะ
‎เรียกร้องเงิน 3,000 วอนที่ฮวังจีซา
‎ซึ่งตั้งอยู่บนเขาฮันแบ็กในเกาะเชจู
‎เก็บจากผู้ที่สัญจรผ่านถนนใกล้เคียง ‎เป็นค่าเข้าชมมรดกทางวัฒนธรรมค่ะ
‎สามพันวอนเหรอครับ
‎โห ใจป้ำอย่างที่เขาว่าสะดือใหญ่กว่าท้องเชียว
‎เป็นอะไรไหมครับ
‎แล้วได้คดีนี้มาจากไหน
‎"ได้มาจากไหน" เหรอ
‎ใครคือลูกความน่ะครับ
‎อ๋อ
‎คุณพ่อของเจ้าของที่พักที่ฉันกับพ่ออาศัยอยู่
‎ชื่อคุณคิมยองบกค่ะ
‎คุณคิมยองบกบอกว่า ‎ค่าใช้จ่ายในการดำเนินคดีจะเท่าไรก็ไม่สนค่ะ
‎งั้นเหรอ
‎เอ่อ ถ้างั้น…
‎เราไปเกาะเชจูกันไหมล่ะ
‎ทนายจองมยองซอกจะไปด้วยเหรอคะ
‎เราไปด้วยกันทั้งหมดเลยดีไหมครับ
‎ชะตาลิขิตให้เรามารวมตัวกันแบบนี้ทั้งที
‎- อะไรนะครับ ‎- อะไรนะคะ
‎ไม่ติดใช่ไหมครับ
‎เลื่อนงานนี้นิด ขยับงานนั้นหน่อย ‎ก็น่าจะหาเวลาว่างได้ใช่ไหมล่ะ
‎ไม่น่าจะมีใครยุ่งกว่าผมนะ
‎อันนั้นมันก็ใช่อยู่…
‎อ้อ คุณจุนโฮ
‎คุณจุนโฮก็ไปด้วยกันนะครับ
‎ผมจะคุยกับหัวหน้าทีมดำเนินคดีให้
‎เอ่อ ครับ ก็…
‎ได้ครับได้
‎ถ้างั้นทนายอูยองอู ‎รับผิดชอบคดีอย่างเป็นทางการ
‎และถ้าได้วันไปเกาะเชจูแล้ว ‎ก็มาบอกด้วยนะครับ
‎ค่ะ รับทราบค่ะ
‎อะไรครับ อ๋อ ประชุม
‎เรือนำเที่ยวที่ออกทะเลไล่ตามโลมา ‎เพื่อชมพวกน้องๆ
‎สุดท้ายแล้วจะทำให้จำนวนโลมา ‎ที่อยู่ตามอิสระลดลงค่ะ
‎เพราะครีบน้องอาจจะบาดเจ็บ
‎หรืออัตราการเกิดอาจจะลดลง ‎เพราะความเครียดได้ค่ะ
‎กล่าวคือ ธุรกิจพวกนี้ ‎กำลังทารุณสัตว์ใกล้สูญพันธุ์
‎โดยใช้การท่องเที่ยวมาบังหน้าค่ะ
‎คุณทนาย
‎ผมยังไม่หายน้อยใจนะครับ
‎หือ
‎อ้อ
‎เพราะเมื่อคราวก่อน
‎ฉันบอกว่าเรายังไม่ได้คบกันเหรอคะ
‎ครับ
‎อ้อ
‎ไหนๆ ก็พูดเรื่องนี้แล้ว
‎ไปเกาะเชจูคราวนี้
‎อย่าไปดูแค่ซัมพัล ชุนซัม แล้วก็บกซุนเลย
‎เราไปเจอซึงฮีกับจองนัมด้วยนะครับ
‎ซึงฮีกับจองนัมเหรอคะ
‎ครับ ชื่อพี่สาวกับพี่เขยผมเอง
‎พวกเขาอยู่ที่เกาะเชจูครับ
‎งั้นผมจะดำเนินการอย่างที่ท่านบอกนะครับ
‎อือ โอเคค่ะ
‎จริงสิ
‎คดีฮวังจีซาน่ะ
‎ครับ
‎ทนายจองมยองซอกจำเป็นต้อง ‎ออกโรงไปเกาะเชจูเองเลยเหรอคะ
‎ค่าเรียกร้องของคดีนั้นแค่ 3,000 วอนเองนี่
‎อ้อ
‎จำนวนเงินเรียกร้องเล็กน้อยก็จริง ‎แต่เราได้ค่าทนายเหมาะสมนะครับ
‎แต่การไปกลับเกาะเชจูแค่เพราะเรื่องนั้น ‎มันออกจะยุ่งยากไม่ใช่เหรอ
‎ให้ฉันส่งต่อคดีนี้ให้ทนายจางซึงจุนดีไหม
‎ทนายจางรับผิดชอบคดีที่เกาะเชจู ‎สองสามคดีอยู่พอดี
‎ไหนๆ แล้วก็ให้เขา…
‎ผมจะไปเองครับ
‎เอางั้นเหรอคะ
‎คดีฮวังจีซาเป็นคดีเรียกเงินแค่เล็กน้อยก็จริง ‎แต่ใครจะรู้ล่ะครับ
‎คดีเล็กๆ อาจจะกลายเป็นคดีใหญ่ก็ได้ ‎แถมยังเป็นคดีใหม่ได้ด้วยนี่ครับ
‎ผมจะหาเงินมาให้มากๆ
‎สมกับที่พาพวกทนายหน้าใหม่ไปด้วย
‎ไม่ต้องห่วงนะครับ
‎ทนายจองมยองซอกของเราดูแบบว่า…
‎เปลี่ยนไปนะคะ
‎ทำไมกันนะ
‎ผมเขินนะครับ
‎ขอให้สนุกกับทริปเกาะเชจูนะคะ ‎กินของอร่อยเยอะๆ ล่ะ
‎ครับ รับทราบครับ
‎สรุปก็คือ พอเธอบอกว่ายังไม่ได้คบกัน ‎อีจุนโฮก็เลยน้อยใจว่างั้น
‎อือ
‎งั้นก็บอกไปว่าคบกันอยู่สิ หมดปัญหา
‎เอ่อ…
‎ทำไม เธอไม่อยากคบกับอีจุนโฮเหรอ
‎เปล่านะ แต่ว่า…
‎- การคบกันคืออะไรเหรอ ‎- หือ
‎ฉันกับคุณอีจุนโฮกินข้าวเที่ยงด้วยกันทุกวัน
‎แล้วก็กลับบ้านด้วยกัน ‎ถ้าไม่ได้ทำงานล่วงเวลา
‎เราไปเจอกันแล้วก็เดตกันในวันหยุดด้วย
‎เลิศเหลือเกินนะจ๊ะสาว
‎ถ้าเราคบกัน ‎จะมีอะไรเปลี่ยนไปจากตอนนี้เหรอ
‎เพิ่มการไปพบพี่สาว ‎กับพี่เขยของคุณอีจุนโฮเหรอ
‎- สรุปก็คือฉัน… ‎- เดี๋ยวนะ
‎ไปพบพี่สาวกับพี่เขยของอีจุนโฮเหรอ
‎อือ
‎ฉันจะไปพบพวกเขา ‎ระหว่างไปทำงานที่เกาะเชจู
‎- พี่สาวกับพี่เขยของคุณอีจุนโฮ… ‎- ช้าก่อน
‎ไปทำงานที่เกาะเชจูเหรอ ‎เธอจะไปเกาะเชจูเหรอ
‎- อือ ‎- กับใคร
‎คุณอีจุนโฮ ทนายจองมยองซอก
‎ทนายควอนมินอู แล้วก็ชเวซูยอน
‎ควอนมินอูเหรอ
‎- ที่หล่อๆ น่ะนะ ‎- หือ
‎คุณซูยอนไปด้วยงั้นเหรอ
‎โอ๊ย เดี๋ยวนะๆ
‎ฉันต้องเริ่มอธิบายตั้งแต่ตรงไหนดีล่ะ
‎อธิบายตั้งแต่ตรงไหนอะไรกันเล่า
‎คุณลูกค้าจะไปทำงานนอกสถานที่ ‎ก็เลยจะไปสวัสดีญาติผู้ใหญ่ด้วยเลย
‎ก็เอาอยู่หมดทุกอย่างนี่
‎ใช่ ตั้งแต่ตรงนั้นแหละ
‎เธอเข้าใจการไปสวัสดีญาติผู้ใหญ่ไหม
‎สวัสดีญาติผู้ใหญ่เหรอ
‎คืองี้ นี่ไม่ใช่การไปพบพี่สาวกับพี่เขย ‎ของอีจุนโฮเฉยๆ หรอกนะ
‎การสวัสดีญาติผู้ใหญ่เนี่ย ‎มีไอ้นู่นไอ้นี่ให้ระวังเยอะมาก
‎ไอ้นู่นไอ้นี่ให้ระวังคืออะไรเหรอ
‎อย่างแรกเลย พูดอะไรที่น่าฟังออกมา
‎พอเข้าไปในบ้านนั้นปุ๊บก็พูดว่า ‎"ว้าว ข้างในบ้านสวยระเบิดเลยค่ะ"
‎แล้วพอเขาเอาอาหารมาให้
‎"ว้าว อร่อยล้ำ ‎ฝีมือการทำอาหารเลิศสุดๆ เลยค่ะ"
‎และถ้าเขาเอาผลไม้มาให้
‎"ฉันปอกเองค่ะ ฉันปอกผลไม้เก่งสุดๆ "
‎ประมาณนี้
‎พูดอะไรเหมือนละครหลังข่าวสมัยก่อนไปได้
‎ก็ฉันดูละครหลังข่าวสมัยก่อนมาไง
‎ยังไงก็เถอะ ‎จะพูดอะไรก็ต้องดูสถานการณ์ก่อน
‎อ้อ ที่สำคัญเลยนะ ‎เขามีอะไรให้กินก็กินไป กินให้หนำ
‎เธอห้ามไปถามหาคิมบับเชียวนะ
‎ห้ามพูดเรื่องวาฬด้วย
‎ห้ามถามหาคิมบับ ห้ามพูดเรื่องวาฬ
‎อือ และเหนือสิ่งอื่นใด เธอต้องสดใสเข้าไว้
‎ยิ้มตลอดเวลาไปเลย
‎ยิ้มแย้มแจ่มใส
‎อือ อีกทีซิ
‎ยิ้มแย้มแจ่มใส
‎เกือบได้แล้ว
‎น่ารัก
‎อ้อ จริงด้วย
‎ทำไมเราไม่ไปเกาะเชจูบ้างล่ะคะ
‎เราจะไปทำไมล่ะครับ
‎เราไปดูงานที่เกาะเชจูด้วยเถอะค่ะ
‎ดูงานอะไรกัน
‎นี่ ขืนปิดร้านแล้วเสียลูกค้าล่ะจะทำไง
‎อุ๊ยตาย พูดมาได้
‎ลูกค้าร้านเรามีแต่นางคนเดียวเนี่ย
‎คุณลูกค้าจะไปเกาะเชจู ‎แล้วเราจะอยู่เฉยๆ เหรอคะ
‎เราก็ต้องไปเกาะเชจูด้วยสิ
‎- ไม่ไปครับ ‎- ไปค่ะ
‎- ไม่ไปครับ ‎- ทำไมคะ
‎- ไม่เอาครับ ‎- ไปค่ะ
‎- ไม่เอาครับ ‎- ไปค่ะ ไปดูงานที่เกาะเชจู
‎ขอตอบ เชดล
‎คำถามมันง่ายไปนะครับ
‎ที่ครีบหลังมันมีเลข "หนึ่ง" ‎เขียนไว้นี่ไงครับ
‎คำถามรอบซ้อมค่ะ
‎ชุนซัมเหรอ
‎ผิดแล้วค่ะ
‎ใบ้หน่อยสิครับ
‎เอ่อ…
‎โลมาตัวนี้เป็นหนึ่งในโลมาที่ถูกปล่อย ‎กลับสู่ทะเลหลังจากถูกขังในอควาเรียม
‎ได้รับการยืนยันว่าน้องขยายพันธุ์เอง ‎ได้สำเร็จตัวแรกของโลกค่ะ
‎คราวก่อนคุณทนายเคยเล่าให้ฟังแล้วนี่ ‎ใครแล้วนะ
‎น้องมีรอยแผลที่เป็นเอกลักษณ์ ‎อยู่ด้านล่างครีบหลังค่ะ
‎เอ่อ ซัม…
‎ทำอะไรอยู่ครับ สองคนนี้
‎อ้าว มาแล้วเหรอ
‎เรากำลังซ้อมจำแนกน้องโลมา ‎ด้วยรูปร่างของครีบหลังค่ะ
‎พอไปเกาะเชจู ‎เราอาจจะได้เห็นโลมาปากขวดอินโดแปซิฟิก
‎ควรจะรู้ไว้ว่าใครเป็นใครไม่ใช่เหรอคะ
‎- ทนายควอนมินอูอยากร่วมการฝึกซ้อมไหมคะ ‎- ไม่ล่ะครับ
‎- ชเวซูยอนล่ะ ‎- ขอบาย
‎มากันก่อนแล้วเหรอเนี่ย
‎คุณทนาย เท่ระเบิดเลยครับ
‎จริงเหรอครับ
‎ผมเท่เหรอ
‎อ้าว
‎อูทูเดอะยองทูเดอะอู
‎ดงทูเดอะกือทูเดอะรามี
‎คุณพ่อเหรอ ไม่ใช่สินะ
‎ตายจริง ไม่เจอกันนานเลยนะคะ
‎เราจะไปดูงานด้วยค่ะ ‎ทริปดูงานที่เกาะเชจูสำหรับผับขนดก
‎คนนี้คือเถ้าแก่มิสเตอร์ขนดก
‎ครับ สวัสดีครับ
‎ผมรับหน้าที่เป็นเชฟ ‎สำหรับการดูงานที่เกาะเชจูครั้งนี้
‎คิมมินชิกจากผับขนดกครับ
‎สวัสดีครับ
‎คุณมินชิก ไม่ได้เจอกันนานเลยนะคะ
‎อ้อครับ
‎ว่าแต่สองคนนี้จะไปทำงาน ‎นอกสถานที่กับเราด้วยเหรอครับ
‎เอ่อ…
‎คงงั้นมั้ง
‎อะไรนะ
‎โธ่ มันจะเป็นไรไปล่ะ
‎คุณดงกือรัน ไปทำงานนอกสถานที่ด้วยกันนะครับ
‎เย่
‎เกาะเชจู
‎- เกาะเชจู ‎- พอๆ พอได้แล้ว
‎- เกาะเชจู ‎- พอเถอะ ไปกัน
‎ไปกันครับ
‎หมวกสวยจัง
‎ออกเดินทาง
‎เพียงเราสอง
‎สลัดทุกสิ่งทิ้งไว้ข้างหลัง
‎ใต้ดวงดาว
‎คืนสีครามในเชจู
‎ต่อจากนี้
‎ฉันไม่อยาก
‎ถูกผูกมัดเอาไว้อีกแล้ว
‎ใต้ดวงดาว คืนสีคราม…
‎ย้ายประเทศหรือไงครับ
‎แค่ไปเกาะเชจูเอง ‎กระเป๋าใบใหญ่เท่าฝาบ้าน
‎ถ้าจะไม่ช่วย ก็ไปให้พ้นได้ไหมคะ
‎ผมช่วยครับ
‎คะ
‎ไม่นั่งเหรอครับ
‎นั่งสิคะ
‎แค่นี้ก็ยุ่งจะตายอยู่แล้ว ‎ยกโขยงกันมาทำไมก็ไม่รู้
‎เรียกว่าทำงานนอกสถานที่ก็จริง ‎แต่นี่มันหาข้ออ้างมาเที่ยวชัดๆ นี่ครับ
‎ขนเพื่อนทนายอูมาด้วยเนี่ย
‎ถอนตัวตอนนี้ก็ยังทันนะคะ
‎ไหนว่ายุ่งแทบตาย จะตามมาเพื่อ
‎ทำไมผมต้องถอนตัวคนเดียวล่ะ ‎ในเมื่อไปเที่ยวด้วยเงินบริษัท
‎ไม่เอากำแพงอิฐของอพาร์ตเมนต์
‎ฉันชอบหน้าต่าง ‎ที่มองเห็นผืนทะเลมากกว่า
‎เรามาปลูกสวนส้มจี๊ด ‎กับส้มเขียวหวานด้วยกัน
‎ผู้โดยสารคะ รบกวนพับโต๊ะขึ้น
‎ขอโทษครับ
‎เครื่องบินเป็นหนึ่งในการเดินทาง ‎ที่ปลอดภัยที่สุดที่มนุษย์คิดค้นขึ้นค่ะ
‎โอกาสที่จะเสียชีวิต ‎จากอุบัติเหตุทางเครื่องบิน
‎มีเพียง 1 ใน 65 ‎เมื่อเทียบกับอุบัติเหตุทางรถยนต์ค่ะ
‎โอกาสที่จะเกิดอุบัติเหตุทางเครื่องบิน
‎มีเพียง 1 ใน 120,000 เที่ยวบินเท่านั้น
‎และโอกาสที่จะเสียชีวิต ‎จากอุบัติเหตุทางเครื่องบิน
‎คือ 1 ใน 11 ล้านคนค่ะ
‎แต่ยังไงก็ต้องคาดเข็มขัดให้ดีนะครับ
‎ค่ะ
‎เป็นอะไรไหมครับ ให้ผมสวมหูฟังให้ไหม
‎ไม่ค่ะ เอ่อ เอาค่ะ
‎อะไรกันนะ
‎เครื่องบินน่ากลัวชะมัดเลยค่ะ
‎อะไรนะ ไหนเมื่อกี้บอกว่า ‎เป็นการเดินทางที่ปลอดภัยสุดไงครับ
‎แปลกจังค่ะ
‎เครื่องบินนี่แปลกชะมัดเลยค่ะ
‎(กูรึมรถเช่า)
‎รถที่เราเช่าคือคันนั้นนะครับ
‎ของเราคันนั้น
‎เย่
‎เลิศ
‎ผมก็…
‎- อยากนั่งคันนั้น ‎- ขนดกยอดเยี่ยม
‎- อะไรนะครับ ‎- ขนดกยิ่งใหญ่
‎เราจะไปร้านก๋วยเตี๋ยวแฮงบกด้วยกัน ‎ใช่ไหมล่ะครับ
‎ใช่ครับ
‎เราจะไปทางหลวงชนบทหมายเลข 3008
‎ที่มุ่งหน้าไปฮวังจีซาก่อน
‎จากนั้นก็จะไปร้านก๋วยเตี๋ยวเนื้อ
‎ที่คุณทนายแนะนำครับ
‎งั้นผมก็นั่งคันนั้นไปได้น่ะสิ ถูกไหม เนอะ
‎ใช่ไหมครับ ใช่เนอะ
‎เถ้าแก่ขนดก
‎ผมไปด้วยครับ
‎อย่างเจ๋งเลย ฉันเอาบ้าง
‎หรือว่าผมควรเช่ารถตู้เปิดประทุนบ้าง
‎เป็นไปไม่ได้ค่ะ
‎เพราะไม่มีรถตู้ที่เปิดประทุนได้
‎ครับ
‎- ออกเดินทาง ‎- ออกเดินทาง
‎- เพียงเราสอง ‎- เพียงเราสอง
‎- สลัดทุกสิ่งทิ้งไว้ข้างหลัง ‎- สลัดทุกสิ่งทิ้งไว้ข้างหลัง
‎- ข้างหลัง ‎- ใต้ดวงดาว
‎- คืนสีคราม
‎- ในเชจู
‎- ไม่เอากำแพงอิฐ ‎- ไม่เอากำแพงอิฐ
‎- ของอพาร์ตเมนต์ ‎- ของอพาร์ตเมนต์
‎- ฉันชอบหน้าต่าง ‎- ฉันชอบหน้าต่าง
‎- ที่มองเห็นผืนทะเลมากกว่า ‎- มากกว่า
‎เรามาปลูก…
‎- ต็อกโอเมกีสามชิ้น 1,800 วอน ‎- สี่ร้อยวอน
‎ต็อกโอเมกีสามชิ้น 1,800 วอน
‎ไก่ย่างจองวอน
‎ไก่ย่างจองวอน สามน่อง
‎สามน่อง 1,800 วอน
‎(ขอให้เดินทางโดยสวัสดิภาพ)
‎(จุดจำหน่ายตั๋วฮวังจีซา)
‎(ห้ามเข้า)
‎สวัสดีครับ ขอเก็บค่าเข้าชม ‎มรดกทางวัฒนธรรมฮวังจีซาครับ
‎คนละ 3,000 วอน ‎มีทั้งหมด หนึ่ง สอง สาม สี่
‎ทั้งหมด 12,000 วอนครับ
‎เราไม่ได้จะไปฮวังจีซานะครับ ‎ต้องจ่ายด้วยเหรอ
‎ครับ ถ้าจะไปทางนี้ ยังไงก็ต้องจ่าย
‎เป็นการเรียกเก็บตามกฎหมายครับ
‎เรียกเก็บตามกฎหมายที่ว่านี่ ‎อิงตามกฎหมายอะไรคะ
‎พ.ร.บ.คุ้มครองมรดกทางวัฒนธรรมครับ
‎โอย รถคันหลังจ่อรออยู่เนี่ย
‎จ่าย 12,000 วอนมาเร็วครับ
‎"พ.ร.บ.คุ้มครอง ‎มรดกทางวัฒนธรรม มาตรา 49"
‎"ผู้ที่เป็นเจ้าของมรดกทางวัฒนธรรมที่รัฐกำหนด ‎สามารถเรียกเก็บค่าเข้าชม
‎จากผู้เข้าชมได้ ‎หากเปิดเผยมรดกทางวัฒนธรรมนั้น"
‎ใช่อันนี้หรือเปล่าคะ
‎ตามพ.ร.บ.คุ้มครองมรดกทางวัฒนธรรม
‎สามารถเรียกเก็บค่าเข้าชมจากผู้เข้าชมได้
‎ถึงเราจะแจ้งว่าไม่ประสงค์เข้าชมฮวังจีซา
‎คุณก็ยังจะเรียกเก็บค่าเข้าชมเหรอคะ
‎คืองี้ ลำพังแค่คำพูดของพวกคุณ ‎ผมจะไปรู้ได้ยังไงล่ะครับว่า
‎พวกคุณจะเข้าชมฮวังจีซาหรือเปล่า
‎ฮวังจีซาคือวัดใหญ่ที่มีวัดเล็ก ‎อยู่ในนั้นตั้งสามวัดนะครับ
‎ในเมื่อใหญ่ขนาดนั้น ‎จะให้ผมตามพวกคุณไปต้อยๆ
‎แล้วเช็กเรียงคนว่าพวกคุณเข้าชมไหม ‎มันก็ไม่ได้ไงครับ
‎งั้นไปตั้งจุดจำหน่ายตั๋ว ‎ที่หน้าฮวังจีซาก็ได้นี่ครับ
‎เชื่อเขาเลย
‎เราเก็บค่าเข้าชมตรงนี้มาชาติเศษแล้ว
‎ภาครัฐรับรู้ว่าจุดจำหน่ายตั๋วฮวังจีซาอยู่ตรงนี้ ‎แล้วก็อนุมัติแล้วด้วย
‎ถ้าไม่อยากจ่ายนัก ‎ก็เชิญกลับรถไปเลยครับ
‎จะกลับรถได้ไงล่ะครับ
‎ถนนเส้นนี้ยูเทิร์นไม่ได้สักหน่อย
‎งั้นก็จ่ายมาสิครับ
‎เฮ้อ เยอะสิ่ง
‎เดี๋ยวก่อน สต็อป
‎นี่ทำอะไรครับ ถ่ายคลิปอยู่เหรอ
‎โอ๊ย ให้ตายสิ
‎ลดกระจกครับ
‎ลดกระจกหน่อยสิครับ
‎หือ ดูทำเข้า
‎ลดอีก
‎ถ่ายอะไรครับ เอามาดูหน่อย
‎ทำอะไรของคุณครับ
‎เป็นถึงที่ท่องเที่ยวที่เก็บค่าเข้า ‎จะถ่ายอะไรตามใจก็ไม่ได้เหรอครับ
‎ขอดูหน่อยน่า ‎ว่าถ่ายที่เที่ยวหรือถ่ายที่ผมกันแน่
‎- ก็บอกว่าไม่ได้ถ่ายลุงไง ‎- โอเคครับ ก็ได้
‎เล่นขวางทางไม่ยอมหลีกให้ขนาดนี้ ‎งั้นจ่ายก็ได้ครับ
‎เท่าไรนะครับ
‎ทั้งหมด 12,000 วอนครับ
‎- ขอใบเสร็จด้วยครับ ‎- ครับ
‎นี่บัตรครับ
‎ขอบคุณครับ
‎ขอเก็บค่าเข้าชม ‎มรดกทางวัฒนธรรมฮวังจีซาครับ
‎คนละ 3,000 วอน
‎- เอ่อ… ‎- เดี๋ยวผมจ่ายเองครับ
‎นี่ครับ
‎- ตายๆ เหลือเกินจริงๆ ‎- ครับ
‎ขอบคุณครับผม
‎ยากเลยนะครับ
‎ตราบใดที่ไม่กลับรถผิดกฎจราจร
‎ก็ไม่มีทางผ่านไปได้โดยที่ไม่จ่ายเงินเลย
‎(ทางไปฮวังจีซา)
‎สวยจึ้งมาก
‎สวยแบบตะโกน
‎สวยมากเลย
‎โอ๊ะ นั่นก๋วยเตี๋ยวแฮงอุนไม่ใช่เหรอคะ
‎(ก๋วยเตี๋ยวแฮงอุน)
‎ร้านที่เราจะไปชื่อก๋วยเตี๋ยวแฮงบก ‎ต้องไปต่ออีกนิดหนึ่งครับ
‎อ๋อ
‎แฮงบก แฮงอุน…
‎โอ๊ย สับสนไปหมด
‎สงสัยก๋วยเตี๋ยวแฮงบก ‎คงจะอร่อยกว่าก๋วยเตี๋ยวแฮงอุนแหง
‎ครับ ลิ้นผมมันบอกแบบนั้น
‎แต่ก๋วยเตี๋ยวแฮงอุนดูท่าจะขายดีกว่านะครับ
‎ฉันล่ะหิวจริงจัง
‎เร็วเข้าๆ
‎โธ่ ร้านไม่เปิดแฮะ
‎(ก๋วยเตี๋ยวแฮงบก ก๋วยเตี๋ยวเนื้อ)
‎เหมือนจะปิดมานานแล้วนะครับ
‎หรือว่าเจ๊ง
‎(ปิดร้านชั่วคราว ‎ขออภัย)
‎ระหว่างทางมาเห็นมีร้านก๋วยเตี๋ยวแฮงอุนอยู่ ‎เราไปร้านนั้นกันไหมครับ
‎แย่จัง
‎ก๋วยเตี๋ยวเนื้อ ‎ต้องยกให้ก๋วยเตี๋ยวแฮงบกเลยนะ
‎- ที่นี่อร่อยมากเลยเหรอคะ ‎- เอ่อ…
‎ในภาษาถิ่นเชจู มีคำว่า "เบจีกึน" อยู่ครับ
‎มันแปลว่าถึงน้ำซุปเนื้อจะเข้มข้นและมันเยิ้ม
‎แต่ก็กลมกล่อมอย่าบอกใคร
‎น้ำซุปของร้านนี้เป็นแบบนั้นเลย
‎รสชาติลึกล้ำ เข้มข้น และหนัก ‎แต่กลิ่นคาวหมูเป็นศูนย์ ไร้ที่ติ
‎น้ำซุป "เบจีกึน" ที่ว่านั่น ‎คือสูตรเด็ดของร้านนี้เลย
‎อธิบายมาขนาดนี้ ‎ผมนี่อยากกินน้ำซุปที่ว่านั่นสุดๆ เลยครับ
‎อ้อ เจ้าของร้านนี้ใจดี ‎ให้เนื้อเยอะด้วยนะครับ
‎ใส่เนื้อหมูต้มชิ้นเบ้อเร่อมาให้แบบจุกๆ
‎แบบว่าเนื้อสัตว์ครึ่งหนึ่ง ‎เส้นครึ่งหนึ่งเลยแหละครับ
‎แต่ว่านะคะ
‎ร้านมันปิดซะแล้วนี่คะ ‎ไปกินก๋วยเตี๋ยวแฮงอุนก็ยังดีค่ะ ฉันหิว
‎ได้ครับ ไปร้านนั้นก็แล้วกัน
‎สวัสดีครับ ขอเก็บค่าเข้าชม ‎มรดกทางวัฒนธรรมฮวังจีซาครับ
‎คนละ 3,000 วอน ‎มีทั้งหมด หนึ่ง สอง สาม สี่
‎ทั้งหมด 12,000 วอนครับ
‎เราไม่ได้จะไปฮวังจีซานะครับ ‎ต้องจ่ายด้วยเหรอ
‎ครับ ถ้าจะไปทางนี้ ยังไงก็ต้องจ่าย
‎เป็นการเรียกเก็บตามกฎหมายครับ
‎ถึงเราจะแจ้งว่าไม่ประสงค์เข้าชมฮวังจีซา
‎คุณก็ยังจะเรียกเก็บค่าเข้าชมเหรอคะ
‎เราเก็บค่าเข้าชมตรงนี้มาชาติเศษแล้ว
‎ถ้าไม่อยากจ่ายนัก ‎ก็เชิญกลับรถไปเลยครับ
‎จะกลับรถได้ไงล่ะครับ ‎ถนนเส้นนี้ยูเทิร์นไม่ได้สักหน่อย
‎- งั้นก็จ่ายมาสิครับ ‎- ไม่สิ…
‎เฮ้อ เยอะสิ่ง
‎นี่ทำอะไรครับ
‎ถ่ายคลิปอยู่เหรอ
‎- ทำอะไรของคุณครับ ‎- ถ่ายอะไรครับ เอามาดูหน่อย
‎เป็นถึงที่ท่องเที่ยวที่เก็บค่าเข้า ‎จะถ่ายอะไรตามใจก็ไม่ได้เหรอครับ
‎วิดีโอนี้ถ่ายขึ้นขณะที่ทนายของโจทก์ ‎ขับรถผ่านไปยัง
‎จุดจำหน่ายตั๋วฮวังจีซา
‎ซึ่งคล้ายคลึงกับ ‎สิ่งที่โจทก์ คุณคิมยองบกได้ประสบมาค่ะ
‎ถึงจะแจ้งชัดเจนแล้วว่าจะไม่เข้าชมฮวังจีซา
‎แต่เจ้าหน้าที่เก็บเงินของฮวังจีซา
‎ก็ยังเรียกเก็บค่าเข้าชมด้วยท่าทางข่มขู่ ‎ไม่มีคำอธิบายที่จะทำให้เข้าใจได้เลยค่ะ
‎ท่าทางของเจ้าหน้าที่เก็บเงิน ‎อาจจะดูข่มขู่ไปสักหน่อย
‎แต่ฮวังจีซาเรียกเก็บค่าเข้าชม ‎มรดกทางวัฒนธรรมอย่างถูกกฎหมาย
‎ตามพ.ร.บ.คุ้มครอง ‎มรดกทางวัฒนธรรม มาตรา 49 ครับ
‎ตามพ.ร.บ.คุ้มครอง ‎มรดกทางวัฒนธรรม มาตรา 49
‎สามารถเรียกเก็บค่าเข้าชมจากผู้เข้าชมได้
‎โจทก์ไม่ใช่ผู้เข้าชม
‎ไม่มีความประสงค์จะเข้าชม ‎มรดกทางวัฒนธรรมที่ฮวังจีซาเป็นเจ้าของ
‎และเขาก็ไม่ได้เข้าชมจริงๆ ค่ะ
‎โจทก์เป็นเพียงผู้สัญจรที่ใช้ทางหลวงชนบท
‎หมายเลข 3008 เท่านั้นค่ะ
‎ศาลที่เคารพครับ รบกวนดูแผนที่หน่อยนะครับ
‎ในขอบสีแดงทั้งหมดนั้น ‎เป็นบริเวณของฮวังจีซาครับ
‎พื้นที่ส่วนใหญ่ของอุทยานแห่งชาติเขาฮันแบ็ก ‎ที่ทางหลวงชนบทหมายเลข 3008 ตัดผ่าน
‎ล้วนเป็นของฮวังจีซาครับ
‎ทนายจำเลยกำลังยอมรับว่า ‎ฮวังจีซาใช้ค่าเข้าชมมรดกทางวัฒนธรรม
‎มาเป็นข้ออ้าง ‎ในการเรียกเก็บค่าผ่านทางเหรอคะ
‎ทางหลวงชนบทหมายเลข 3008 ‎คือถนนเพื่อการท่องเที่ยวที่สร้างให้ชาวต่างชาติ
‎ที่มายังประเทศเราก่อนงานโอลิมปิก ‎ณ กรุงโซล ปี 1988
‎ได้ท่องเที่ยวบริเวณฮวังจีซา ‎บนเขาฮันแบ็กได้อย่างสะดวกครับ
‎คนเราใช้ถนนเพราะมีให้ใช้
‎ไม่ได้สืบค้นว่าถนนเส้นนั้นสร้างขึ้น ‎ด้วยจุดประสงค์แรกเริ่มอะไรก่อนหรอกครับ
‎โจทก์เพียงแต่ขับรถไปตามที่จีพีเอสนำทาง
‎ไม่ได้เลือกเส้นทางนั้น ‎เพราะมีความตั้งใจที่จะเยี่ยมชม
‎พื้นที่ของฮวังจีซาครับ
‎ใช่แบบนั้นแน่เหรอครับ
‎เมื่อโจทก์ชำระค่าเข้าชม ‎มรดกทางวัฒนธรรม
‎เขาทราบดีว่าจะมีโอกาสได้เข้าชม ‎มรดกทางวัฒนธรรมที่จำเลยเป็นเจ้าของครับ
‎คุณพูดอะไรของคุณอยู่ครับ
‎ไม่เห็นที่คุณทนายถ่ายคลิปมาเหรอ
‎เขาโผล่พรวดเข้ามาขวางทางไว้
‎แล้วทำตัวเกรี้ยวกราด ‎ให้เราจ่ายคนละ 3,000 วอน
‎ผมก็เลยจำใจจ่ายไปเพราะไม่อยากให้ ‎ทริปเที่ยวกับลูกสาวล่มก็เท่านั้นครับ
‎เอาเป็นว่า ฉันเข้าใจในมุมของทั้งคู่นะคะ
‎จำเลยได้ขอเรียกพยานไว้
‎ฉะนั้นเราจะดำเนินคดีนี้ต่อไป ‎และนัดวันขึ้นศาลในครั้งหน้าค่ะ
‎ทุกคนกรุณายืนขึ้นครับ
‎พวกโยมมาจากโซลกันหมดเลยใช่ไหม
‎ครับ
‎ได้ไปชมฮวังจีซาหรือยังล่ะ
‎ยังไม่ได้ไปเลยครับ
‎งั้นวันนี้จะมาไหม
‎วันนี้พระสงฆ์ที่ฮวังจีซา ‎จะร่วมกันสวดกษิติครรภ์
‎วันนี้เหรอครับ
‎ทำอะไรคะ
‎ลุกขึ้นแล้วคำนับสิคะ
‎เราคำนับ 158 ครั้ง ‎เพื่อแสดงจิตศรัทธาจากใจค่ะ
‎คำนับ 158 ครั้งเหรอ
‎- โอ้โฮ ‎- อะไรเหรอ ทำอะไร 158 ครั้งนะ
‎- คำนับไง คำนับ ‎- คำนับเหรอ
‎เหลืออีกกี่ครั้งนะ
‎เหลืออีก 155 ครั้งค่ะ
‎เยอะขนาดนั้นเลยเหรอครับ
‎ตอนนี้เหลือ 154 ครั้ง
‎คุณอีจุนโฮเหลืออีก 155 ครั้งค่ะ
‎คุณเริ่มช้ากว่าทนายจองมยองซอกนี่คะ
‎จะนับละเอียดยิบขนาดนั้นไปทำไมครับ
‎เร็วเข้าสิคะ
‎ทำไมไม่ทำคะ
‎ผมเป็นคาทอลิกครับ
‎อ๋อ
‎ทนายชเวมัวทำอะไร ไม่คำนับล่ะครับ
‎ฉันก็เป็นคาทอลิกค่ะ
‎ดื้อๆ งี้เลย
‎ชื่อในพิธีรับศีลล้างบาปคืออะไร
‎ของผมกาเบรียล
‎ของฉัน…
‎- เจนนี่ ‎- เจน…
‎เจนนี่ไหน…
‎แบล็กพิงก์นี่เป็นนักบุญเหรอครับ
‎รีบทำสิครับ คำนับไป
‎พอได้ยินเสียงไม้เคาะเข้าบ่อยๆ ‎ฉันก็แบบว่า…
‎- แบบว่าอะไร ‎- อยากจัดกระดูกให้ดังกร๊อบ
‎เพ้ออะไรของเธอ
‎เป็นอะไร…
‎เฮ้ย หยุด อย่าทำแบบนี้สิ
‎นั่งลง
‎ทางหลวงชนบทหมายเลข 3008 ‎มักจะมีอุบัติเหตุเกิดขึ้นบ่อยๆ
‎ไม่ใช่แค่คนนะ แต่สัตว์ป่า ‎ก็ตายเพราะถูกรถชนเยอะเหมือนกัน
‎ไม่ต้องพูดถึง
‎การโค่นต้นไม้อีกนับไม่ถ้วน
‎เพื่อเริ่มสร้างถนนเส้นนั้น
‎การร่วมกันสวดกษิติครรภ์เมื่อครู่นี้
‎เป็นการสวดเพื่อปลอบขวัญเหล่าวิญญาณ ‎ที่จากโลกนี้ไปแบบนั้น
‎เพราะพระกษิติครรภ์โพธิสัตว์ ‎คือผู้ที่นำทางคนตายไปยังแดนสวรรค์
‎ทรงคุณค่าไม่ไหว
‎แล้วเธอดันไปออกสเต็ป ‎ในที่ที่ทรงคุณค่าเบอร์นั้นเนี่ยนะ
‎ไม่ไง
‎ก็เสียงเคาะไม้นั่น ‎มันปลุกความป๊อปปิ้งในตัวฉันนี่คะ
‎มันน่านัก
‎ท่านครับ
‎ผมได้ยินว่ามีมรดกทางวัฒนธรรมชื่อดัง ‎อยู่ที่ฮวังจีซานี่ครับ
‎มรดกทางวัฒนธรรมชื่อดังเหรอ
‎หมายถึงพระบฏของกวนอิม ‎ที่ถูกกำหนดให้เป็นสมบัติเหรอคะ
‎พระบฏ แบบบดๆ ยั่วๆ เหรอ
‎คือว่า…
‎พระบฏคือภาพวาดขนาดใหญ่ทางศาสนาพุทธ
‎ที่แขวนที่ลานหน้าโบสถ์ ‎ระหว่างบูชาหรือประกอบพิธี
‎พระบฏของกวนอิมในฮวังจีซา ‎เป็นภาพวาดพระอวโลกิเตศวร
‎มีความยาว 10.8 เมตร ‎ความกว้าง 7.3 เมตร
‎สร้างขึ้นในสมัยพระเจ้าจองโจแห่งโชซอน…
‎โห 10.8
‎ยาวเบอร์ไหน
‎เอ่อ…
‎ถ้าจะให้เข้าใจง่ายๆ
‎ก็ยาวกว่าความยาวลำตัวโดยเฉลี่ย ‎ของน้องวาฬมิงค์
‎แล้วก็สั้นกว่าความยาวลำตัวโดยเฉลี่ย ‎ของน้องวาฬปากนก
‎อธิบายแบบนั้นยิ่งตึ้บเข้าไปใหญ่
‎อีกอย่างเธอจะอธิบายทำไม ‎ท่านเจ้าอาวาสก็อยู่ทั้งคน
‎อ้อ
‎ขอบใจนะที่อธิบายซะเข้าใจง่ายขนาดนั้น
‎ถ้างั้นเราไปที่ที่มีสมบัติอยู่ดีไหมครับ
‎ถามจริง เราจะไปดูสมบัติกันเหรอคะ
‎ฉันหาสมบัติเก่งมากนะขอบอก
‎หือ
‎ไปกันเถอะ
‎อยากหาดูไหมว่าสมบัติอยู่ตรงไหน
‎ในเมื่อท่านบอกว่ามันเป็นรูปวาด…
‎โอ้ ใช่ตรงนั้นหรือเปล่าครับ
‎ความยาวของภาพวาดนั้น ‎สั้นกว่า 10.8 เมตรเยอะเลยค่ะ
‎อย่างมากสุดก็คงประมาณความยาวลำตัว ‎โดยเฉลี่ยของโลมาปากขวดอินโดแปซิฟิก
‎เฮ้อ งั้นอยู่ไหนนะ
‎ข้างในนี้ไม่น่ามีรูปวาดใหญ่ขนาดนั้นนะครับ
‎มีสิ
‎อยู่ตรงนี้
‎กล่องนี่น่ะเหรอคะ
‎มันเรียกว่าหีบพระบฏ
‎ซึ่งก็คือกล่องเก็บพระบฏนั่นเอง
‎พระบฏของกวนอิมอยู่ข้างในนี้
‎อ๋อ
‎เราเปิดดูไม่ได้เหรอครับ
‎พระบฏของกวนอิมจะถูกเปิดออกปีละครั้ง
‎ในวันวิสาขบูชาเท่านั้น
‎ตั้งแต่สิบปีก่อน ‎เราห่วงว่าพระบฏจะเสียหาย
‎เลยไม่ได้เปิดออก แม้แต่ในวันวิสาขบูชา
‎มันคือสมบัติของประเทศเรา
‎ก็ต้องอนุรักษ์เอาไว้หน่อย
‎ซะงั้น
‎แล้วบอกว่าจะให้ดูทำไมคะ
‎เอ่อ อาตมาไม่ได้บอกว่าจะให้ดูเลยนะ
‎แค่ชวนมาที่ที่มีสมบัติเฉยๆ
‎สิ่งที่เห็นไม่ใช่ทุกอย่างนะ
‎อย่าเคลิ้มตามแค่สิ่งที่ตาเห็น
‎ลองคิดถึงแก่นแท้ที่อยู่นอกเหนือจากนั้นดูสิ
‎อะไรก็ไม่รู้
‎ถ้าฉันทำให้มันเป็นแผลนะ…
‎เงียบหน่อยสิ เขาทำงานกันอยู่เห็นไหม
‎คือว่านะ เรา…
‎โอ๊ะ
‎เรามาสนุกกันไหม
‎มาเกาะเชจูวันแรกทั้งที เรื่องประชุม…
‎มันใช่เวลาที่ไหนล่ะ เนอะ
‎โอเล่
‎เปลี่ยนเมนูมื้อเย็น
‎ผมจะเปลี่ยนเป็นกับแกล้มให้หมด
‎ให้ฉันออกไปซื้อเหล้ามาไหมคะ
‎โห เรื่องเหล้านี่ไม่พลาดครับ
‎งั้นผมไปด้วยแล้วกันครับ
‎ทำไมคะ ไม่ต้อง
‎ร้านสะดวกซื้ออยู่ตั้งไกล ‎จะแบกมาคนเดียวหมดได้ไงล่ะครับ
‎ฉันจัดการของฉันได้ค่ะ
‎ต่อให้ต้องเอาของทูนหัว ฉันก็จะไปคนเดียว
‎งั้นก็เชิญทูนหัวมาเลยครับ
‎คงน่าดูซะไม่มี
‎สองคนนี้เป็นอะไรเนี่ย ทะเลาะกันเหรอ
‎- เปล่าครับ ‎- เปล่าค่ะ
‎งั้นคุณสองคนก็ไปด้วยกันได้สิ ‎ตามประสาคนไม่ทะเลาะกัน
‎ใช่เวลาทำงานไหม ประชงประชุมอะไรล่ะ
‎โอ๊ะ
‎ไปดูตรงนั้นกันไหมครับ ‎มีอะไรวิบวับๆ อยู่ด้วย
‎ถ้าไปตรงนั้นก็ต้องเดินกลับอีกสิคะ ‎คนอื่นเขารอเหล้าอยู่นะ
‎ใครจะรอก็ช่างเขาสิครับ ‎ในเมื่อเหล้าอยู่กับเรา
‎อะไรแบบนี้เป็นสิทธิพิเศษ ‎สำหรับคนมาซื้อเหล้าไม่ใช่เหรอ
‎ถือไว้ครับ
‎ชน
‎กวนประสาท
‎ยืนตรงนี้สิครับ เดี๋ยวผมถ่ายรูปให้
‎โธ่ ไม่ต้องหรอกค่ะ รูปอะไรไม่จำเป็น
‎วางของแล้วยืนตรงนั้นแหละครับ
‎อารมณ์ไหน
‎เอานะ
‎จะถ่ายทั้งอย่างนั้นเหรอครับ ‎หัวนี่อย่างกับยัยเพิ้ง
‎ฉันบอกว่าไม่ถ่ายไงคะ
‎รอเดี๋ยวนะครับ
‎ครับพ่อ
‎อันนั้น…
‎ผมกำลังหาข้อมูลอยู่ครับ
‎ผมจะหาทางจัดการให้ได้
‎พ่อไม่ต้องห่วงหรอก ดูแลตัวเองไปก็พอครับ
‎เข้าใจนะครับ
‎ครับ
‎ครับ แค่นี้นะครับ
‎ครับ
‎ทำไมคะ ที่บ้านมีเรื่องอะไรเหรอ
‎เรื่องน่าอเนจอนาถของครอบครัวผม ‎องค์หญิงไม่ต้องมารับรู้หรอกครับ
‎"องค์หญิง" อะไรกันล่ะ
‎ฉันจะเป็นองค์หญิงได้ไงก่อน
‎ผู้พิพากษาชเวโบฮยอน
‎ได้เลื่อนขั้นเมื่อไม่นานนี้ใช่ไหมครับ
‎คะ พ่อฉันน่ะเหรอ
‎ท่านได้เป็นผู้พิพากษาศาลฎีกานี่ครับ
‎เดี๋ยวนี้สนใจยันการเลื่อนขั้น ‎ของพ่อชาวบ้านเลยเหรอคะ
‎คุณมีพ่อที่พึ่งได้ขนาดนั้น ‎อยู่เป็นองค์หญิงไปทั้งชีวิตยังได้เลยครับ
‎เอ่อ…
‎ไงก็เถอะ
‎ผมคิดว่าพออายุประมาณสัก 30 ‎ผมจะมีเวลาว่างมากขึ้นซะอีก
‎แต่สุขภาพพ่อแม่เนี่ย ‎ไม่ปล่อยให้ผมได้ชิลเลยครับ
‎ผมต้องหาเงินเยอะมากจริงๆ
‎เพราะเป็นเสาหลักของครอบครัว
‎อะไรเนี่ย ทำไมจู่ๆ ‎ทำตัวเป็นผู้ใหญ่เฉยเลยคะ
‎ผมไม่ได้ทำตัวเป็นผู้ใหญ่นะ
‎ผมเป็นผู้ใหญ่แล้วครับ
‎เถ้าแก่ขนดก ทำอาหารอร่อยมากครับ
‎- กลับมาแล้วครับ ‎- มาแล้วเหรอ
‎ขอบคุณนะ
‎ไปถึงโรงกลั่นมาหรือไงคะ
‎ฉันจะขาดใจตายกับการมีสติครบแล้วเนี่ย
‎ขอโทษทีนะครับ
‎คุณสองคนก็รีบกินข้าวนะครับ
‎เถ้าแก่ขนดกทำอาหารอร่อยมากจริงๆ
‎เถ้าแก่ขนดกคนนี้ล่ะแสนอิ่มใจ ‎ที่คุณกินอย่างเอร็ดอร่อยนะครับ
‎คุยอะไรกันอยู่ระหว่างที่เราไปซื้อเหล้าคะ
‎กำลังฟังเรื่องที่ ‎ทนายจองมยองซอกโดนขอหย่า
‎หือ ทนายจองมยองซอก ‎เคยแต่งงานแล้วเหรอคะ
‎อือ เขาแต่งงานตอนอายุ 30 ‎แต่โดนขอหย่า 8 ปีต่อมา
‎อย่าขยี้ว่าเขาโดนขอหย่าสิครับ
‎ก็ผมโดนขอหย่าจริงๆ นี่
‎ผมเคยมาฮันนีมูนที่เกาะเชจูด้วยนะ
‎คงเพราะงั้นถึงได้นึกถึงเรื่องนั้นไม่หยุด
‎ว่าแต่ สมัยนั้นคนเขายังฮันนีมูน ‎ที่เกาะเชจูกันอยู่อีกเหรอ
‎การฮันนีมูนที่เกาะเชจู ‎มันสมัยพ่อแม่เราไม่ใช่เหรอครับ
‎ใช่ครับ
‎สมัยผม คนจะไปฮาวาย ‎กวม หรือมัลดีฟส์กันเยอะครับ
‎แต่คู่ผมมาเกาะเชจูเพราะผมติดงานครับ
‎ผมงานเยอะทั้งตอนนั้นและตอนนี้
‎ถึงจะอยู่ในช่วงฮันนีมูน ‎ผมก็จำเป็นต้องรับโทรศัพท์
‎เผื่อว่าถ้าเกิดอะไรขึ้น ‎ผมก็จะตรงไปโซลได้ทันทีด้วย
‎โห เศร้าจังครับ
‎ทำงานแม้แต่ตอนมาฮันนีมูนเลย
‎พอมองย้อนกลับไป
‎ผมว่าคงจะตั้งแต่ตอนนั้นแหละครับ
‎จนถึงทุกวันนี้
‎ผมนึกว่าปัญหามันอยู่ที่ ‎เราทะเลาะกันบ่อยก่อนหย่าซะอีก
‎แต่ว่าไม่ใช่
‎มันเริ่มตั้งแต่ตอนฮันนีมูน
‎จีซู
‎เอานะ หนึ่ง…
‎เอาล่ะ หนึ่ง…
‎โทษทีนะ แป๊บหนึ่ง
‎ครับ คุณทนาย
‎ครับๆ
‎ไม่เป็นไรครับ พูดมาได้เลย
‎นี่คุณ จะไม่ถ่ายรูปหรือไงครับ ‎คนข้างหลังเขารออยู่นะ
‎ขอโทษนะคะ ถ่ายก่อนได้เลยค่ะ
‎ขอโทษนะคะ
‎อ้อ ดูเหมือนการตกลงกับลูกความ ‎จะไม่ค่อยราบรื่นสินะครับ
‎ครับ งั้นเดี๋ยวผมส่งข้อมูลเพิ่มเติม ‎ไปทางเมลภายในคืนนี้…
‎ผมจะเตรียมการให้ละเอียด ‎ก่อนถึงการพิจารณาคดีครั้งหน้านะครับ
‎ครับ
‎ครับ รับทราบครับ
‎ทานให้อร่อยนะคะ
‎ขอบคุณค่ะ
‎ที่รัก ปลาดิบมาแล้ว รีบกินกันเถอะ
‎อือ
‎ทำอะไรอยู่
‎ผมต้องเช็กอีเมลสำคัญนิดหน่อย รอเดี๋ยวนะ
‎กินก่อนสิ เดี๋ยวอาหารชืดหมด
‎ฉันบอกให้กิน เดี๋ยวอาหารชืด
‎จะชืดได้ไง นั่นมันปลาดิบนะ
‎ชืดสิ ปลาดิบก็ชืดได้
‎เสร็จสักที
‎จีซู
‎หลับเหรอ
‎หลับเฉยเลยเหรอ
‎นี่มันกี่โมงแล้ว
‎ตอนนี้…
‎อ้อ
‎ดึกมากแล้วล่ะ
‎ขอโทษนะ
‎ผมใช้ชีวิตแบบนั้น
‎เพื่ออะไรกันนะ
‎กร่อยเลย โทษทีนะ
‎รับสักแก้วนะครับ
‎อะไรอีก
‎เสียงนาฬิกามันดังเกิน
‎โว้ย
‎นังเจ้าหญิงอูยองอู
‎พื้นแข็งเอย
‎แสงลอดหน้าต่างเอย
‎ผ้าห่มสากเอย
‎อุณหภูมิห้องไม่ได้เอย
‎บ่นพึมพำไม่หยุดปากเลย
‎แล้วตอนนี้ เสียงนาฬิกาก็มา
‎เฮ้อ
‎ฉันพยายามข่มตาแล้ว แต่มันดังมาก
‎เธอฟังดีๆ สิ
‎น่าจะเป็นเสียงนาฬิกาในห้องนั่งเล่นนะ
‎เข็มวินาทีมันดังติ๊กต็อก ติ๊กต็อก
‎ติ๊กต็อก
‎เข็มวินาทีมันบอกว่าติ๊กต็อก
‎เธอก็ควรจะติ๊กต็อกแล้วหลับไปสิ
‎ทำอะไรอยู่
‎ลุกสิ
‎เธอบอกว่านาฬิกาในห้องนั่งเล่นไง
‎ไปสังหารมันเถอะ
‎อ้อ
‎นั่น
‎ไอ้เวรนั่นเหรอ ที่ส่งเสียงติ๊กต็อกๆ
‎อือ น่าจะใช่นะ
‎หือ
‎ฉันสังหารมัน…
‎ไหงเป็นงั้น
‎ปวดอึเหรอ
‎ไปถามดีไหมว่าเขาเป็นอะไร
‎ไม่ต้องหรอก
‎ทำเป็นไม่รู้เถอะ แบบนั้นน่าจะดีสุด
‎อ้อ
‎อือ
‎เฮ้ย
‎ปัดโธ่
‎เธอจะทำไส้แตกตลอดเลยหรือไง ‎เสียดายของ
‎ก็ไหนบอกให้ตัดปากมันไง
‎ปากมันอยู่ติดกับไส้ ฉันจะทำไงได้เล่า
‎เครียดเลยฉัน
‎เราจะได้กินหอยเป๋าฮื้อแต่เช้าเลยเหรอคะ
‎ครับ ผมกะว่าทำโจ๊กหอยเป๋าฮื้อ
‎แถวนี้มีขายพอดี ก็เลยซื้อมานิดหน่อยครับ
‎เช้านี้เนี่ยนะคะ
‎นั่นน่ะสิคะ
‎นั่นแหละที่ฉันจะพูด
‎มาเขย่าตัวปลุกฉันตั้งแต่ไก่โห่เพื่อจะไปซื้อหอย
‎โห ขอบคุณนะคะ ‎เรากินหรูอยู่สบายเพราะคุณสองคนเลย
‎แหม หรูอะไรล่ะครับ
‎คุณซูยอน
‎รู้ไหมครับว่าหอยเป๋าฮื้อไม่มั่นใจในตัวเอง
‎- คะ ‎- อะไรอีก
‎เป่าฮึ
‎- คะ ‎- สรุปเป็นหอยเป่าฮึ
‎หอยเป๋าฮื้อเป็นหอยเป่าฮึ
‎ตัดปากมันซะเลย
‎ไอ้นี่มันต้องโดนตัดปาก ตัดปากมันซะเลย
‎ตัดปากมันซะเลย ไอ้ปากนี่
‎- เอาให้ไส้แตก ‎- อรุณสวัสดิ์ครับ
‎ดอกไม้มาไงคะ
‎โห สวยมากเลย
‎คุณจุนโฮซื้อมาเหรอคะ
‎ผมซื้อมาเองแหละ
‎เมื่อกี้ผมจ๊อกกิ้งอยู่ ‎แล้วเห็นยายคนหนึ่งขายอยู่ข้างถนน
‎มันทำไมครับ
‎พอบอกว่าผมซื้อมา ‎จู่ๆ มันก็ขี้เหร่เฉยเลยเหรอครับ
‎คุณบอก "สวยมากเลย" อยู่หยกๆ
‎ฉันบอกว่า "สวยมากเลย" แบบนี้ตอนไหนคะ
‎อารมณ์เสีย
‎เป็นอะไรไป ทะเลาะกันเหรอ
‎ไม่รู้
‎ผมว่าเรากำลังประเมิน ‎ความจริงที่ว่าผู้สมัครแทซูมี
‎เคยเป็นประธานทนายของแทซานต่ำไป
‎ผมกังวลในส่วนนี้มากครับ
‎ครับ
‎แน่นอนว่าเธอเต็มใจลาออกเอง
‎ก่อนที่จะมาเป็นผู้สมัคร ‎รัฐมนตรีว่าการกระทรวงยุติธรรม
‎แต่ก็เป็นความจริงที่ว่าเธอ
‎สืบทอดตำแหน่งประธาน ‎ในฐานะลูกสาวของผู้ก่อตั้งแทซานนะครับ
‎ครับ
‎ยิ่งไปกว่านั้นแทซานเป็นสำนักงานกฎหมาย ‎ที่เป็นมิตรต่อธุรกิจนี่ครับ
‎สามีของผู้สมัครแทซูมี ‎คือประธานชเวกยูโฮแห่งคังชอนกรุ๊ปเลยนะ
‎รัฐมนตรีกระทรวงยุติธรรมของเกาหลี
‎- กับประธานของบริษัทยักษ์ใหญ่ ‎- ถึงเวลา "สพันจ์บ็อบ สแควร์แพนส์" แล้วนี่
‎ผมไม่แน่ใจเลยครับว่า…
‎อูยองอู สพันจ์บ็อบ
‎- ไม่ดูเหรอ ‎- ไว้ทีหลัง
‎สูดอากาศบริสุทธิ์ให้เต็มปอดอีกครั้งค่ะ
‎แล้วปล่อยลมหายใจออกช้าๆ ค่ะ
‎ผ่อนคลายใบหน้าและร่างกาย
‎แล้วหายใจเข้าอีกครั้ง
‎หายใจออกค่ะ
‎คุณทนาย เมื่อกี้ผมโทรคุยกับพี่สาวแล้วนะครับ
‎ประมาณนี้พอสำหรับ ‎ไปดูโลมาปากขวดอินโดแปซิฟิกไหมคะ
‎เผื่อว่าแสงแดดแยงตา ‎จนมองไม่เห็นน้องโลมา
‎ฉันเลยใส่หมวก ‎แปะสติกเกอร์กันแสบตาไว้แล้ว
‎เตรียมกล้องส่องทางไกลซูมสิบเท่า ‎ที่มีฟังก์ชันกันสั่น
‎รวมถึงกล้องที่มีโหมดถ่ายต่อเนื่องมาด้วยค่ะ
‎ครับ ก็ แค่นั้นน่าจะพอแล้วนะ
‎แต่ว่า คุณทนายครับ
‎พี่สาวกับพี่เขยผม ‎น่าจะเตรียมอะไรให้เราไว้เยอะน่ะครับ
‎คะ
‎เดิมทีแล้วเราจะไปเจอกันแบบสบายๆ ‎ดื่มชาด้วยกันสักแก้วแหละครับ
‎แต่พอดีพี่สาวผมไม่ได้เจอหน้าผมนานแล้ว
‎ไหนๆ ผมก็พาคุณทนายมาด้วยแล้ว ‎พี่ผมคงจะเสียดายถ้าดื่มแค่ชาน่ะครับ
‎เธอเลยบอกว่าเตรียมอะไรไว้เยอะมาก
‎บอกให้เราไปหาเลย ไม่ต้องกินข้าวเที่ยงก่อน
‎แต่ผมคิดว่าอาหารที่เตรียมไว้ ‎คงจะไม่ใช่คิมบับน่ะครับ
‎อ้อ เอ่อ…
‎ถ้างั้นคิดว่าพี่คุณจะเตรียมอาหารอะไรไว้คะ
‎เอ่อ ก็น่าจะชวนกินเนื้อย่าง
‎แล้วก็อาจจะมีปลาดิบด้วยครับ
‎อ้อ
‎เนื้อกับปลาดิบ
‎ครับ
‎ให้ผมโทรไปบอกพี่ว่า ‎ไม่สะดวกไปกินข้าวด้วยดีไหมครับ
‎ไม่ต้องค่ะ
‎เนื้อกับปลาดิบ
‎ถึงฉันจะไม่ชอบมากๆ ‎แต่มีอะไรให้กินก็จะกินค่ะ
‎กินให้หนำ
‎ไม่ต้องฝืนก็ได้นะครับ
‎ผมจะโทรไปบอกพี่สาว…
‎ไม่เป็นไรค่ะ
‎ไม่ต้องเป็นห่วง
‎แต่…
‎โลมากับฉลามแข่งกันหาอาหาร
‎แต่ชายฝั่งทะเลเชจู ‎มีโลมาปากขวดอินโดแปซิฟิกปักหลักอยู่
‎เมื่อฉลามเข้ามาใกล้ ‎น้องๆ จะรวมฝูงไล่ออกไปค่ะ
‎เพราะแบบนั้น แฮนยอแห่งเกาะเชจู ‎จึงไม่มีทางเจอกับฉลาม
‎ระหว่างที่หาของในทะเลค่ะ
‎แต่ก็มีบ้างที่น้องๆ โลมา
‎แอบขโมยของที่แฮนยอ ‎ลำบากลำบนหามาไปกินค่ะ
‎อ๋อ งั้นเหรอครับ
‎ว่าแต่ทำไมไม่โผล่มาสักตัวเลยนะ
‎ถ้าเราจะไปบ้านพี่สาวผม ‎ตอนนี้ต้องเริ่มเดินทางแล้วด้วยสิ
‎พี่
‎พี่เขย
‎อ้าว อีจุนโฮ มาแล้วเหรอ
‎น้องเมีย ไม่เจอกันนานเลยนะ
‎ผมได้มาระหว่างทาง ไม่มากมายอะไรหรอก
‎ไม่เห็นต้องซื้อมาเลย
‎- คนนี้คือ… ‎- อ้อ
‎สวัสดีค่ะ ฉันอูยองอูค่ะ
‎ไม่ว่าอ่านตามตรงหรืออ่านกลับด้าน ‎ก็ยังเป็นอูยองอู
‎กนก บวบ นลิน ยาย วาดดาว อูยองอู
‎ตายจริง แบบนี้นี่เอง
‎ข้างในบ้านสวยระเบิดเลยค่ะ
‎เห็นในบ้านเหรอครับ
‎พี่ งั้นเรา…
‎- อ้อ มานี่สิ ‎- อ้อ มาๆ
‎นี่
‎พอรู้ว่าน้องเมียกับคุณยองอูจะมา ‎เธอก็เตรียมของจัดหนักตั้งแต่หลายวันก่อนแน่ะ
‎โอ้โฮ
‎นั่นสิครับ เตรียมของซะจัดหนักเลย ‎ลำบากแย่เลยสิ
‎ไม่ลำบากหรอก กินข้าวเสร็จแล้ว ‎กินผลไม้กันด้วยนะ
‎ผลไม้
‎ฉันปอกเองค่ะ ฉันปอกผลไม้เก่งสุดๆ
‎อ๋อ
‎กินกันเถอะ
‎กินเยอะๆ นะคะ
‎ค่ะ
‎คงไม่ได้เที่ยวที่เชจูสักเท่าไรสินะ ‎เพราะมาทำงานนอกสถานที่
‎อ๋อ
‎แต่ก็ได้ไปเขาฮันแบ็กกับฮวังจีซานะครับ
‎ก่อนที่เราจะมาหาพี่ ‎เราไปชายทะเลที่ตำบลแดจองมาแล้ว
‎แต่โลมาที่ตำบลแดจอง…
‎ไม่ได้ค่ะ ห้ามพูดเรื่องวาฬหรือโลมา
‎อะไรนะครับ
‎ห้ามพูดเรื่องวาฬในที่แบบนี้นะคะ
‎ห้ามถามหาคิมบับด้วย
‎อ๋อ
‎ว่าแต่คุณยองอู โอเคไหมคะ
‎จำใจเคี้ยวทั้งที่ไม่อยากกินอยู่หรือเปล่า
‎คุณทนาย ไม่ต้องฝืนตัวเองหรอกครับ
‎อย่าฝืนใจกินเลย
‎ไม่เป็นไรค่ะ
‎ว้าว อร่อยล้ำ
‎ฝีมือการทำอาหารเลิศสุดๆ เลยค่ะ
‎ทำไมคุณทนายไปนานขนาดนี้นะ
‎สงสัยจะหาห้องน้ำไม่เจอ
‎นี่ แกเลี้ยงเด็กอยู่หรือไง
‎บ้านเราไม่ใช่เขาวงกตนะ ‎ทำไมเธอจะหาห้องน้ำไม่เจอ
‎ใช่ น้องเมีย เห็นบอกว่าคุณยองอูฉลาดนี่
‎แล้วไอ้ที่เรียก "คุณทนาย" คืออะไร
‎เรียกด้วยคำสุภาพขั้นสุดเชียว
‎พวกแกคบกันอยู่ไม่ใช่เหรอ
‎ผมติดปากมาจากตอนทำงานน่ะ
‎ว่าจะเปลี่ยนชื่อเรียกอยู่หรอก
‎แกจะไม่บอกพ่อแม่ใช่ไหม
‎- เรื่อง ‎- เรื่องที่แกคบกับคุณยองอู
‎- ทำไม ‎- ยังจะถามอีกว่าทำไม
‎แกอยากให้พ่อแม่ล้มพับไปหรือไง
‎ยังไงแกก็ไม่ได้จะแต่งอยู่ดี ‎อย่าพูดอะไรไม่เข้าท่า
‎พี่พูดอะไร พ่อแม่จะล้มพับไปทำไม
‎ที่รัก ไว้คุยกันต่างหากทีหลังเถอะ ‎เดี๋ยวคุณยองอูได้ยิน
‎การที่แกอยู่ในความสัมพันธ์ที่ลำบากแบบนี้
‎ขนาดฉันเป็นพี่แกยังรู้สึกแย่เลย ‎แล้วถ้าพ่อแม่รู้…
‎พี่
‎อีจุนโฮ
‎แกไม่รู้เหรอว่าทั้งฉันทั้งพ่อแม่ ‎ต่างก็อยากให้แกมีความสุข
‎พาผู้หญิงที่ทำให้แกมีความสุขได้มาสิ
‎ไม่ใช่คนที่แกต้องคอยดูแล
‎พี่ ทำไมพูดจาแรงแบบนั้นล่ะ
‎วันนี้เพิ่งเจอกันครั้งแรกเอง ‎พี่เห็นครั้งเดียวก็รู้จักหมดไส้หมดพุงเลยเหรอ
‎ไงก็เถอะ ห้ามบอกพ่อแม่ล่ะ
‎พี่น่ะไม่รู้อะไร
‎อย่าคิดอะไรแบบนั้นสิ
‎โจทก์อ้างว่าตนเพียงแต่ขับผ่าน ‎ทางหลวงชนบทหมายเลข 3008
‎และไม่ได้เข้าชมมรดกทางวัฒนธรรม ‎ของฮวังจีซาครับ
‎ในฐานะผู้เชี่ยวชาญ ‎มรดกทางวัฒนธรรมของศาสนาพุทธ
‎พยานคิดยังไงกับคำกล่าวอ้างนี้ของโจทก์ครับ
‎ผมคิดว่าเป็นคำกล่าวอ้างที่โจทก์พูดออกมา
‎เพราะไม่รู้จักวัดบนเขาดั้งเดิม ‎ของเกาหลีดีพอครับ
‎เดี๋ยวนะ…
‎ทำไมถึงคิดแบบนั้นครับ
‎พอพูดถึงมรดกทางวัฒนธรรมของฮวังจีซา
‎หลายคนมักจะนึกถึง ‎พระบฏของกวนอิมแค่อย่างเดียวครับ
‎เพราะมันถูกกำหนดว่าเป็นสมบัติไงครับ
‎แต่ความหมายที่แท้จริง ‎ของมรดกทางวัฒนธรรมของวัดพุทธ
‎คือพื้นที่ผิวครับ
‎พื้นที่ผิวเหรอครับ
‎ใช่ครับ หมายถึงพื้นที่ผิวทั้งหมด
‎ไม่ใช่มรดกทางวัฒนธรรมที่เคลื่อนย้ายได้
‎อย่างรูปวาดในพิพิธภัณฑ์
‎แต่หมายความถึงศาลาและวัดเล็กทั้งหมด
‎ที่อยู่ในบริเวณของวัด
‎รวมถึงสิ่งแวดล้อมทางธรรมชาติด้วยครับ
‎ในกรณีของฮวังจีซา
‎พยานมองว่ามรดกทางวัฒนธรรม ‎ครอบคลุมถึงตรงไหนครับ
‎ฮวังจีซาและวัดเล็กๆ ของฮวังจีซา
‎ซันรกอัม
‎บังกักอัม
‎บูซาอัม
‎รวมถึงบางส่วนของอุทยานแห่งชาติฮันแบ็ก
‎ที่ทางหลวงชนบทหมายเลข 3008 ตัดผ่านครับ
‎จบการซักถามครับ
‎ทนายโจทก์ เชิญถามค้านได้ค่ะ
‎ทนายจองมยองซอกคะ
‎เป็นอะไรไปครับ ไหวไหม
‎สักครู่นะครับ
‎- คุณทนาย ‎- ตายแล้ว
‎คุณทนาย เป็นอะไรไหมครับ
‎คุณทนาย โอเคไหมครับ
‎- ไหวไหมคะ ‎- ฟื้นขึ้นมาสิครับ
‎- เรียก 119 เร็วค่ะ ‎- คุณทนาย
‎ถ้าอยากตามหาเจ้าของร้าน ‎ก๋วยเตี๋ยวแฮงบก ต้องทำยังไงคะ
‎บอกแล้วไงว่าอย่าสร้างเรื่องวุ่นวาย
‎ถ้าไม่ใช่ตอนนี้ เขาอาจจะกิน ‎ก๋วยเตี๋ยวแฮงบกไม่ได้อีกแล้ว
‎การที่ฮวังจีซาเก็บค่าเข้ามรดกทางวัฒนธรรม ‎ไม่ใช่เรื่องที่ผิดนะ
‎มันเป็นสิ่งจำเป็นสำหรับธรรมชาติ ‎รอบๆ ฮวังจีซา
‎ฉันคือคนที่ทำให้คุณอีจุนโฮ ‎มีความสุขได้หรือเปล่าคะ
‎ชอบผมจริงๆ เหรอครับ
‎คุณอีจุนโฮกับฉัน ‎เราอย่าคบกันเลยดีกว่าค่ะ
‎ขอโทษนะคะ
‎คำบรรยายโดย: รักษ์สุดา ขุนรักษ์